«Երևան՝ արևի քաղաք» կարգախոսին համապատասխան մայրաքաղաքն այս տարի կձևավորվի կարմիր և ծիրանագույն երանգներով, որոնք կխորհրդանշեն արևի ճառագայթները: Երևանի քաղաքապետարանի աշխատակազմի արտաքին ձևավորման և գովազդի վարչության պետ Արազ Բաղդասարյանը տեղեկացրել է, որ տոնական ձևավորում կստանան ինչպես մայրաքաղաքի փողոցներն ու կամուրջները, այնպես էլ տրանսպորտային միջոցներն ու քաղաքային գույքը: Տոնի մասին կհուշեն նաև գովազդային վահանակներին փակցված պաստառներն ու հոլովակները: